space.template.Ιωάννης+Σταμ.+Γλύκας

=** Ιωάννης Σταμ. Γλύκας **= =** (1864 - 1934) **= Γεννήθηκε στις 25 Μαϊου του 1864 στο Βροντάδο στην ενορία του Αγίου Γεωργίου Βροντάδου. Τα πρώτα του γράμματα έμαθε κοντά στο δάσκαλο **Δημήτριο Τελλή** που διακρινόταν επίσης στη ζωγραφική και ιεροψαλτική. Φοίιτησε στο Γυμνάσιο Χίου. Διέκοψε όμως τη φοίτηση του στο σεισμό του 1881 που καταστράφηκε το σχολείο. Αν και δεν είχε αποφοιτήσει, προσελήφθη από την Εφορεία του Αγίου Γεωργίου Βροντάδου ως δάσκαλος (1883-1886) Στη συνέχεια επέστρεψε και τελείωσε τις γυμνασιακές του σπουδές στο νέο Γυμνάσιο Χίου που είχε κτιστεί. Μετά από θητεία 12 ετών στο σχολείο της Παναγίας Μούτσαινας, το 1900 προσελήφθη και πάλι δάσκαλος στον Αγιο Γεώργιο Βροντάδου. Παράλληλα με τα εκπαιδευτικά του καθήκοντα ασκούσε και εκείνα του μνήμονα (συμβολαιογράφου) νοτίου Βροντάδου μέχρι και το 1912. Ήταν νυμφευμένος με την **Ειρήνη Αρμενάκη** με την οποία απέκτησαν επτά παιδιά.Η Ειρήνη Γλύκα είχε αναπτυξει σημαντική εθνική δράση στις επιχειρήσεις της απελευθέρωσης της Χίου το 1912 στον τομέα της περίθαλψης των τραυματιών στρατιωτών και στη μακρά ζωή της είχε προσφέρει στην κοινωνία του Βροντάδου. Ως επίτροπος του ναού του Αγίου Γεωργίου εργάστηκε με ζήλο και άφησε ένα χειρόγραφο κώδικα του ναού 583 σελίδων, όπου κατέφραψε γεγονότα αξιόλογα για το νησί και το Βροντάδο. Διαφωτίζει τα γεγονότα της απελευθέρωση της Χίου το 1912 και τη συμβολή σ΄αυτήν του Βροντάδου. Η εξιστόρηση τελειώνει στις 16-9-1933. Ως άνθρωπος διακρινόταν για την καλοσύνη, πραότητα, απλότητα, ευπροσηγορία, ευθύτητα. Ο δήμος του Βροντάδου τον τίμησε δίνονταν το όνομά του σε οδό της πόλης. **Συμμετείχε ενεργά στα γεγονότα**




 * Από το βιβλίο "Βρονταδούσικες Προσωπογραφίες" Γρηγόρη Δ. Σπανού. Εκδότης Σύλλογος Γονέων & Κηδεμόνων Γυμνασίου Βροντάδου, Τυπογραφείο Άλφα Πι**